محمد حسین اسحقی دئدی: تبریز بلدیه سی، محرم آیینین بیرینجی گونوندن، چئشیدلی خدماتی و تنظیف ایشلرینی تنظیم ائدرک، اوچ شیفت ده شهری تمیزله ییر و شهرداری مامورلاری گئجه گوندوز شهرده چالیشیرلار.
اسحقی شهرداری ایشچی لرینین زحمتی نتیجه سینده شهرده لاپ آز زیبیل اولدوغونو وورغولایاراق دئدی: احسان و نذری پایلاماق سنتینی نظرده آلاراق، زیبیل کیسه لری چئشیدلی یئرلرده پایلانیر، آنجام عموم اهالی و حسینی هئیت لردن شهرین نظافت و تمیزساخلاماسینی اوموروق.
تبریز بلدیه رئیسی سوزلرینین سونوندا آرتیردی: هاوانین سویوماسی و یاغینتی لارین باشلاماسی احتمالی وار و زیبل لرین سو یوللاری و کاناللاردا توپلانماسی جدی مسئله لر یارادا بیلر و همشهری لردن ایسته ییریک داها آرتیق بو مسئله یه دیقت ائتسینلر.
azb_Arab azb_Arab azb_Arab